wickkiey/tamil-wikipedia-chunked huggingface dataset:
# சாம்பல் கூழைக்கடா

## விளக்கம்

, இந்தியா]]
சாம்பல் கூழைக்கடா என்பது பெரிய அளவிலான நீர்ப் பறவையாகும். தென்னிந்தியப் பகுதியில் காணப்படும் பூர்வீக பறவைகளில் பெரிய பறவைகளில் ஒன்றாகும். இருப்பினும் இவை கூழைகடாக்களில் மிகவும் சிறிய பறவைகளில் ஒன்றாகும். இவை 125–152 செமீ (49–60 அங்குலம்) நீளமும் 4.1–6 கிலோ (9.0–13.2 பவுண்டு) எடையும் கொண்டவை. இறக்கைகள் விரித்த நிலையில் இவற்றின் அகலம் 213 முதல் 250 செமீ (7 அடி 0 முதல் 8 அடி 2 அங்குலம்) வரை மாறுபடும் அதே சமயம் பொதுவாக பெரிய பறவைகள் 285 முதல் 355 மிமீ (11.2 முதல் 14.0 அங்குலம்) வரை இருக்கும். இதன் தலையும், கழுத்தும் வெண்மை நிறத்தில் இருக்கும். உடலின் மேற்பகுதி சாம்பல் தோய்ந்த வெண்மை நிறத்திலும், முதுகு, பிட்டம், வால் போர்வை இறகுகள் சாம்பல் தோய்ந்து அழுக்கு வெள்ளை நிறத்தில் இருக்கும். மேல் அலகில் மஞ்சள் முனை கீழ்நோக்கி வளைந்து இருக்கும். கீழ் அலகில் நெடுக்க தொங்கும் பை உள்ளது. பை இளஞ்சிவப்பு நிறத்திலிருந்து ஊதா நிறம் வரை இருக்கும். மேலும் பெரிய வெளிர் புள்ளிகள் காணப்படும். மேலும் மேல் தாடையின் பக்கங்களிலும் புள்ளிகள் காணப்படுகின்றன. உடலின் அடிப்பகுதி சாம்பல் நிறம் தோய்ந்த வெண்மை நிறத்தில் இருக்கும். வால் குறுகளாக வட்டமாக இருக்கும்.  
புதிதாக பொரித்த குஞ்சுகள் வெள்ளை நிற இறகால் மூடப்பட்டிருக்கும். பின்னர் அவை சாம்பல் நிற புள்ளிகள் கொண்ட இறகுகளாக மாறும். அலகில் உள்ள புள்ளிகள் ஒரு ஆண்டுக்குப் பிறகுதான் தோன்றும். முழுக்க வளர்ந்த இனப்பெருக்க இறகுகள் இவற்றின் மூன்றாம் ஆண்டில் தோன்றும்.
# சாம்பல் கூழைக்கடா

## பரவலும் வாழ்விடமும்

தீபகற்ப இந்தியா, இலங்கை, கம்போடியா போன்ற இடங்களில் மட்டுமே இந்த இனங்கள் இனப்பெருக்கம் செய்கின்றன. மாலத்தீவுகள், பாக்கித்தான், வங்கதேசம் போன்ற பிராந்தியங்களின் பல பகுதிகளில் இதன் இருப்பு பற்றிய அறிக்கைகள் கேள்விக்குள்ளாக்கப்பட்டுள்ளன. அதே பகுதிக்கு 1944 இல் மீண்டும் சென்று பார்வையிடப்பட்டது, அங்கு 10 கூழைக்கடா கூடுகளும் கிட்டத்தட்ட 200 மஞ்சள் மூக்கு நாரைகளின் கூடுகளும் இருப்பது கண்டறியப்பட்டது.  
பர்மாவில் உள்ள சிட்டாங் ஆற்றில் 1877 ஆம் ஆண்டில் "மில்லியன் கணக்கான" கூழைக்கடாக்கள் இருந்ததாக இ.டபிள்யூ ஓட்ஸ் கூறினார். மேலும் 1929 ஆம் ஆண்டில் இ. சி. ஸ்டூவர்ட் பேக்கர் இவை பெருநாரைகளுடன் ஆயிரக்கணக்கான கூடுகளைக் கொண்டி குடியிருந்ததாக அறிவித்தார்:  
இந்த குடியிருப்புகள் 1930 கள் மற்றும் 1940 களுக்கு இடையில் காணாமல் போனதாக பி.இ. ஸ்மிதீசால் தெரிவிக்கப்பட்டது.  
மற்றொரு பெருங் கூட்டம் 1902 இல் கடப்பா மாவட்டத்தில் உள்ள புச்சுபல்லே என்ற சிற்றூரில் கண்டுபிடிக்கப்பட்டது. இந்த கூழைக்கடாக்கள் மார்ச் மாதத்தில் மஞ்சள் மூக்கு நாரைகள் கூட்டதுடன் கூடு கட்டியிருந்தன. இந்த கூட்டம் மீண்டும் கண்டுபிடிக்கப்படவில்லை. இருப்பினும் இந்தக் கூட்டம் 1975 இல் காணாமல் போனது.  
வாழ்விட இழப்பு மற்றும் மனிதர்களின் இடையூறுகள் காரணமாக, சாம்பல் கூழைக்கடாக்களின் எண்ணிக்கை குறைந்துள்ளது. மேலும் தென்கிழக்கு ஆசியாவில் (சீனாவின் சில பகுதிகள் உட்பட) ஏராளமான பறவைகள் அழிந்துவிட்டன. இந்த இனத்தின் அறிவயல் பெயரில் பிலிப்பீன்சு குறிக்கப்பட்டுள்ளது. அங்கு 1900 களின் துவக்கத்தில் இந்த இனங்கள் ஏராளமாக இருந்தன ஆனால் 1960 களில் குறைந்துவிட்டது மேலும் உள்நாட்டில் அழிந்துவிட்டது. தென்னிந்தியாவில் இவற்றின் எண்ணிக்கை அதிகரித்து வருவதாகக் கருதப்படுகிறது. 2007 செம்பட்டியலினால் இவற்றிற்கு அதிகரிக்கபட்ட பாதுகாப்பால் இவற்றின் எண்ணிக்கையில் மீண்டு வர உதவியது. இந்த இனங்களின் நிலை அச்சுறுத்தல் நிலைக்கு உள்ளான உள்ளான நிலையில் இருந்து அச்சுறுத்தலுக்கு அண்மித்த நிலைக்கு மாறியுள்ளதாக மதிப்பீடுகள் தெரிவிக்கின்றன.  
இப்பறவைகள் மரங்களில் கூடுகள் கட்டும். இவற்றின் இனப்பெருக்க காலம் அக்டோபர் முதல் மே வரை என மாறுபடும். தமிழ்நாட்டில் வடகிழக்கு பருவமழை துவங்கியதை தொடர்ந்து இவற்றின் இனப்பெருக்க காலம் துவங்குகிறது. இவை பொதுவாக மற்ற நீர்ப்பறவைகளுடன், குறிப்பாக மஞ்சள் மூக்கு நாரைகளுடன் கலந்து ஒரே பகுதியில் நெருக்கமாக கூடு கட்டுகின்றன. மூன்று முதல் நான்கு வெள்ளை நிற முட்டைகளை இடுகின்றன. முட்டைகள் பின்னர் அழுக்காகிவிடும். முட்டைகளில் இருந்து சுமார் 30-33 நாட்களில் குஞ்சு பொரிக்கின்றன. குஞ்சுகள் மூன்று முதல் ஐந்து மாதங்கள் வரை கூட்டிலேயே வளர்கின்றன. பிடித்து வளர்க்கபடும் குஞ்சுகள் இரண்டு வயதிற்குப் பிறகு இனப்பெருக்கம் செய்கின்றன. இவற்றின் கீழ் அலகில் நீளவாக்கில் தொங்கும் பை மீன் பிடிக்கும் வலைபோல இவற்றிற்கு பயன்படுகின்றன. வெயில் காலத்தில் அப்பயில் இருந்து வடியும் நீர் இவற்றின் உடல் வெப்பத்தை தணிக்கப் பயன்படுகிறது.
# சாம்பல் கூழைக்கடா

## பண்பாட்டில்

இந்த இனம் ஒரு காலத்தில் கிழக்கு வங்காளத்தின் சில பகுதிகளில் உள்ள மீனவர்களால் குறிப்பிட்ட மீன்களை பிடிக்க பொறியாக பயன்படுத்தப்பட்டது. அந்த மீனவர்கள் இப்பறவையின் எண்ணெய் சுரப்பு *கொலிசா* மற்றும் *அனபாஸ்* போன்ற சில மீன்களை ஈர்ப்பதாக நம்பினர்.  
டி. சி. ஜெர்டனின் காலத்திலிருந்தே இந்தப் பறவைகள் மனித வாழ்விடங்களுக்கு அருகாமையில் கூடு கட்டி வாழ்ந்தது தெரியவருகின்றது.  
இவை வாழும் இடங்கள் பல கண்டுபிடிக்கப்பட்டு, அவற்றில் பல மறைந்துவிட்டாலும் மற்றவை பாதுகாக்கப்பட்டு, கூடு கட்டும் குடியிருப்புகளைக் கொண்ட சில சிற்றூர்கள் பிரபலமான சுற்றுலாத் தலங்களாக மாறியுள்ளன. கொக்ரெபெல்லூர், கூத்தங்குளம், உப்பலபாடு ஆகியவை இவற்றின் கிடியிருப்புகளைக் கொண்ட நன்கு அறியப்பட்ட சிற்றூர்களாகும்.
# குல தெய்வ வழிபாடு

சிற்பம், மதுரை, 16ஆம் நூற்றாண்டுச் சிற்பம்]]
**குல தெய்வ வழிபாடு**, பெரும்பாலும் ஒன்று அல்லது பல குடும்பங்கள், குலம், கோத்திரம் ஆகியவற்றிலால் குலதெய்வ வழிபாடு மேற்கொள்ளப்படுகிறது. இது இஷ்ட தெய்வம், மற்றும் கிராமக் காவல் தெய்வம் ஆகியவற்றிலிருந்து வேறுபட்டது.
குலதெய்வம் என்று கூறப்படும் தெய்வங்கள், அந்தந்தக் குடும்பங்களில், குழுவினரில், ஒவ்வொரு சாதிப் பிரிவினரில் தோன்றி, தங்கள் குலம் செழிக்கப் பாடுபட்டு, தியாகம் புரிந்து, இன்னல்களில் இருந்து காப்பாற்றியவர்கள் ஆவர். குலதெய்வம் என்பது புராணத் தொடர்பு கொண்ட தெய்வங்களாக பெரும்பாலும் அமைவதில்லை. குலதெய்வம் என்பது நம்மைப் போலவே வாழ்ந்த நம்முடைய முன்னோர்களாகவும், நம் பூர்வீகத்தைக் கொண்டவர்களாகவும் இருப்பார்கள். அவர்களையே நாம் குல சாமிகளாக போற்றி வழிபட்டு வருவதை வழக்கமாகக் கொண்டிருக்கிறோம். மதுரை வீரன், கருப்பண்ணசாமி, செல்லியம்மன் முதலான தெய்வங்களெல்லாம் எப்போதோ மக்களுக்காகவே வாழ்ந்தவர்கள் என்றும் ஆய்வாளர்கள் தெரிவிக்கின்றனர். அத்தகைய நம் முன்னோர்களின் சிலைகளைக் குல தெய்வங்களாகப் போற்றி வழிப்படப்படுகிறது. சமுதாயத்தில் ஒவ்வொரு குடும்ப வகைகளுக்கும், ஒவ்வொரு குல தெய்வம் கொண்டுள்ளது. குல தெய்வத்தை வழிபடும் ஒரு கூட்டத்தை சேர்ந்தவர்கள் முழுவதும் அண்ணன், தம்பி உறவு முறை பங்காளிகளிகள் ஆவார். எனவே இவர்களுக்குள் பெண் கொடுக்கவோ, எடுக்கவோ மாட்டார்கள்.  
பிறக்கும் குழந்தைகளுக்கு, குலதெய்வம் கோயிலில் முதல் மொட்டையடித்து முடி காணிக்கை செலுத்துவது வழக்கம். சிலர் காது குத்துவார்கள். மேலும் வீட்டில் எந்த சுபகாரியங்கள் நடைபெறுவதற்கு முன்னர், முதலில் குலதெய்வ வழிபாடு நடத்திவிட்டுத்தான் துவக்குவார்கள். மேலும் ஆண்டுதோறும் குலதெய்வ வழிபாடு நடத்துவதால் வீட்டில் நன்மையும், மகிழ்ச்சியும் நிலவும் என்பது தொன்ம நம்பிக்கையாகும்.
# குல தெய்வ வழிபாடு

## வழிபாட்டுக் காலம்

குல தெய்வ வழிபாட்டை மாசி மாத மகா சிவராத்திரி அல்லது பங்குனி உத்தரம் நாளில் மேற்கொள்வது சிற்ப்பு எனக்கருதப்படுகிறது. வழிபாடு முடிந்ததும் அங்கேயே சமைத்து உண்ட பின் வீடு திரும்புவது குலதெய்வத்தை திருப்திப்படுத்தும்.
# குல தெய்வ வழிபாடு

## குல தெய்வ வழிபாட்டு முறைகள்

குல தெய்வ வழிபாட்டில் நான்கு முறைகள் உள்ளது. 1. உருவ வழிபாடு மற்றும் உருவமில்லா வழிபாடு 2. ஆயுதங்களை வைத்து வழிபடுவது, நினைவுப் பொருட்களை வைத்து வழிபடுவது. 3. ஆண்கள் மட்டும் வழிபடுவது. 4. இரவில் ஆண்கள் மட்டும் வாயைக் கட்டிக் கொண்டு பூஜை செய்வது.
# கெவி

**கெவி** (*Kevy*) இந்தியாவைச் சேர்ந்த ஓர் அரசியல் கேலிச்சித்திர ஓவியக் கலைஞர் ஆவார். கேரளா வர்மா என்ற பெயராலும் இவர் அழைக்கப்படுகிறார்.  
*சங்கர் வார இதழில்* கேலிச்சித்திரங்களை வெளியிட்டதன் மூலம் கெவி தனது வாழ்க்கையைத் தொடங்கினார். பின்னர் இவர் *ஈசுட்டர்ன் எகனாமிசுட்டு* நிறுவனத்தில் கேலிச்சித்திர ஓவியர் ஆனார். அவசரநிலை நடைமுறை காலத்தில், பிரதமர் இந்திரா காந்தியை விமர்சித்து கேலிச்சித்திரம் வரைந்ததற்காக கெவி மேம்போக்காக சிறையில் அடைக்கப்பட்டார். கெவி 2008 மற்றும் 2009 ஆம் ஆண்டு காலத்தில் *தி நியூ இந்தியன் எக்சுபிரசு பத்திரிகையில்* தனது கடைசி கேலிச்சித்திரங்களை வரைந்தார்  
கெவி கலையிலிருந்து கேலிச்சித்திரத்தை பிரித்து இதன் வேறுபாட்டை நம்பினார், மேலும் ஒரு கேலிச்சித்திரத்தின் மூலம் ஒரு செய்தியை சொல்ல உதவும் கருவியாகத் தேர்ந்தெடுத்தார் - சித்திரத்தின் தகுதி செய்தி எவ்வளவு திறம்பட தெரிவிக்கப்படுகிறது என்பதைப் பொறுத்தது. என்றும் நம்பினார். இவரது தொழில் வாழ்க்கையின் போது இவரது வரையும் பாணி கணிசமாக மாறியது.  
கெவி 2010 ஆம் ஆண்டு சூலை மாதம் 23 ஆம் தேதியன்று கொச்சியில் தனது 86 வயதில் இறந்தார்
# முடி காணிக்கை

**முடி காணிக்கை**, இந்து சமயத்தில் குழந்தை பிறந்து ஓராண்டிற்குள் அல்லது மூன்றாவது வயதிலோ, ஐந்தாவது வயதிலோ ஒற்றைப்படை வயதில் தங்கள் குல் தெய்வ கோயில்களில் அல்லது திருப்பதி வெங்கடாசலபதி கோயில், பழனி முருகன் கோயிலில் முதல் மொட்டை போடுவது இந்துக்களின் தொன்ம நம்பிக்கை ஆகும்.
மொட்டை போட்டவுடன் குழந்தையின் தலையில் குழந்தையின் தந்தை சந்தனம் பூசுதல் வேண்டும். இரட்டைப் படை வயதில் முதல் முடி காணிக்கை செய்தல் கூடாது.  
இப்பிறப்பில் புதிய வாழ்க்கையைத் தொடங்கும் குழந்தை, முன் ஜென்மத்தில் இருந்த பந்தங்களின் தொடர்பைத் துண்டிக்கவே முடி காணிக்கை செலுத்தப்படுகிறது. இந்து சமயத்தில் ஒரு குழந்தை பிறந்த பிறகு செய்யும் 16 சடங்களுகளில் 6வது சடங்காக முடி காணிக்கை சடங்காகும்.
# முடி காணிக்கை

## முடி காணிக்கையின் சிறப்பு

முடி காணிக்கை செலுத்துவதால், நம்முடைய அகந்தை அகன்று, அடக்கம் பிறக்கிறது. தங்களுடைய குலதெய்வம், இஷ்ட தெய்வத்துக்கு முணி காணிக்கை செலுத்துவதால், தங்கள் மனதில் உள்ள பாரமெல்லாம் இறங்கிவிடுவதாக பக்தர்களின் நம்பிக்கை.
# முடி காணிக்கை

## தொன்ம வரலாறு

அறுபத்துமூன்று நாயன்மார்களில் ஒருவரான ஏயர்கோன் கலிக்காம நாயனார் சோழ அரசசினின் படைத்தலைவராகப் பணிபுரிந்து வந்தார். அதே பகுதியில் வாழ்ந்து கொண்டிருந்த மானக்கஞ்சாறர் என்னும் சிவ பக்தரின் மகளளுடன், ஏயர்கோன் கலிக்காம நாயனாருக்கு திருமணம் நிச்சயிக்கப்பட்டு திருமணநாளும் வந்தது.  
அன்று மானக்கஞ்சாறர் வீட்டிற்கு ஒரு சிவனடியார் வந்து, பஞ்சவடி செய்ய மணப்பெண்ணின் நீண்ட தலைமுடியை அறுத்துத் தர கோரினார். தீவிர சிவ பக்தரான மானக்கஞ்சாறரும் மணநாள் என்றும் பாராமல் மகளின் சம்மதத்துடன் நீண்ட தலைமுடையை சிவனடியாருக்கு அறுத்துக் கொடுத்துவிட்டார். அந்த நேரம் வந்த மணமகன் ஏயர்கோன் கலிக்காம நாயனார், கூந்தல் இல்லாமல் குனிந்து நிற்கும் மணப்பெண்ணைக் கண்டார். சிவனடியாருக்காகவும், பெற்றோரின் வாக்குக்காகவும் கூந்தலையே தியாகம் செய்த இவளைவிட சிறந்த பெண் எனக்கு எங்கு சென்றாலும் கிடைக்க வாய்ப்பில்லை என்று மகிச்சியுடன் கூறினார் . திருமணம் சிறப்பாக முடிந்தது. இதில் இருந்துதான் முடியைக் காணிக்கையாக செலுத்தும் பழக்கம் உருவானதாகச் சொல்லப்படுகிறது.
# முடி காணிக்கை

## இதனையும் காண்க

- இந்து சமயத்தினரின் 16 சடங்குகள்
# மனிதர்களில் மெண்டலின் பண்புகள்

- அல்காப்டோனூரியா
- அட்டாக்ஸியா டெலங்கியெக்டேசியா
- பிராச்சிடாக்டிலி (விரல்கள் மற்றும் கால்விரல்களின் சுருக்கம்)
- நிறக்குருடு (மோனோக்ரோமாடிசம், டைக்ரோமாடிசம், அனோமலஸ் ட்ரைக்ரோமாடிசம், ட்ரைடானோபியா, டியூட்டரனோபியா, புரோட்டானோபியா)
- துச்சேன் தசைச்சிதைவு
- எக்ரோடாக்டிலி
- எகிலர்சு தானிலோசு நோய்த்தொகை
- பேப்ரி நோய்
- கேலக்டோசீமியா
- கௌசர் நோய்
- மோபீலியாவில் சில வகை
- பரம்பரை மார்பக-கருப்பை புற்றுநோய் நோய்க்குறி
- பரம<sup data-ve-ignore="true">&#x5B; *<span title="This claim needs references to reliable sources. (February 2019)">மேற்கோள் தேவை</span>* &#x5D;</sup>்பரை அல்லாத பாலிபோசிசு பெருங்குடல் புற்றுநோய்
- எச். எப். ஈ. பரம்பரை ஈமோக்ரோமாடோசிசு
- அண்டிங்டன் நோய்
- ஹைபர்கொலஸ்டிரோலீமியா
- கிராபே நோய்
- லாக்டேசு நிலைத்தன்மை (ஓங்குத்தன்மை)
- லெபரின் பரம்பரை பார்வை நரம்பியல்
- லெய்ச்-நைகான் நோய்க்குறி
- மார்வன் நோய்க்குறியீடு
- நீமன்-பிக் நோய்
- பினைல் கீட்டோன் கழிவு
- போர்பிரியா
- ரெட்டினோபிளாஸ்டோமா
- வாள் செல் நோய்
- சான்பிலிப்போ நோய்க்குறி
- தே-சாக்சு நோய்
- ஈரமான (ஓங்குத்தன்மை) அல்லது உலர் (ஒடுங்குத்தன்மை) காது மெழுகு
# மனிதர்களில் மெண்டலின் பண்புகள்

## மெண்டிலியன் அல்லாத பண்புகள்

பெரும்பாலான குணாதிசயங்கள் (அனைத்து சிக்கலான பண்புகள் உட்பட) மெண்டலியன் பண்பு அல்லாதவையாக உள்ளன.  
- கண் நிறம்
- உளப் பிறழ்ச்சி
- முடியின் நிறம்
- உயரம்
# மினி சிவகுமார்

**மினி சிவகுமார்** (Mini Sivakumar) இந்தியாவைச் சேர்ந்த ஒரு காட்சிக் கலைஞர். ஆவார்.
# மினி சிவகுமார்

## ஆரம்ப வாழ்க்கை மற்றும் கல்வி

1962 ஆம் ஆண்டு திருவனந்தபுரத்தில் பிறந்த மினி சிவகுமார் விலங்கியல் துறையில் முதுகலைப் பட்டம் பெற்றார். பின்னர் விசுவ பாரதி பல்கலைக்கழகத்தில் முதுகலை ஆய்வைத் தொடர்ந்தார். புகழ்பெற்ற கலை வரலாற்றாசிரியர் ஆர். சிவ குமாரை திருமணம் செய்து கொண்டார்.
# மினி சிவகுமார்

## தொழில்

2001 ஆம் ஆண்டில் மினி கலையை ஒரு தொழிலாக எடுத்துக் கொண்டார். பல்வேறு தேசிய மற்றும் பன்னாட்டு நிகழ்ச்சிகளை நடத்தினார். 2008 ஆம் ஆண்டில், மும்பை பிர்லா அகாடமியில் ஒரு பெரிய தனி நிகழ்ச்சியை நடத்தினார்.  
நிறத்தின் துடிப்பு மற்றும் ஒரு ஆக்கப்பூர்வமான வெளிப்பாட்டின் சுறுசுறுப்பு" போன்ற சிறப்புகளுக்காக நன்கு அறியப்படுகிறார்.
# மினி சிவகுமார்

## புற்றுநோய் மற்றும் இறப்பு

மினி 2010 ஆம் ஆண்டு செப்டம்பர் மாதம் 5 ஆம் தேதியன்று மார்பகப் புற்று நோய் காரணமாக இறந்தார்.
# பெலிகேனிடே

**பெலிகேனிடே** (*Pelecanidae*) என்பது பெலகானியில் உள்ள பெலகானிபார்ம்சு பறவைகளின் குடும்பமாகும்., இதில் மூன்று பேரினங்கள் உள்ளன. இவற்றில் இரண்டு (*ஈயோபிலெகானசு* மற்றும் *மியோபெலெகனசு)* அழிந்துபோன பேரினங்களாகும். தற்போதுள்ள வாழ்ந்துகொண்டிருக்கும் பேரினம்*பெலெக்கானசு* ஆகும்.  
இயோசீனின் பிற்பகுதியிலிருந்து (பிரியபோனியன்) பெலகானிடுகள் உள்ளன. இவை இன்றும் உள்ளன.
# கேடிஎம் இடிஎஸ்

இந்த நிறுவனம் பன்முக மின்சாரத் தொடருந்துகளை (*Electric Multiple-Unit*) (**EMU**) பயன்படுத்துகிறது. மலாயா தொடருந்து நிறுவனத்தால் இயக்கப்படும் இரண்டாவது மின்சார தொடருந்து சேவையாகும். இதற்கு முன்னர் மலாயா பயணிகள் தொடருந்து (*KTM Komuter*) சேவை; மற்றும் மலாயா பன்னகர தொடருந்து (*KTM Intercity*) சேவை; ஆகிய இரு சேவைகள் பயன்பாட்டில் இருந்தன.
# கேடிஎம் இடிஎஸ்

## பொது

மலாயா மின்சார தொடருந்து சேவை, மலேசியாவின் வேகமான தொடருந்து சேவையாகும். தீபகற்ப மலேசியாவில் மற்றும் இடையே மின்மயமாக்கப்பட்ட மேற்கு கடற்கரை தொடருந்து வழித்தடத்தின் இரட்டைப் பாதையில் இது செயல்படுகிறது. இதற்கு முன்பு மலாயா பன்னகர தொடருந்து சேவை வழங்கியது.  
இந்தச் சேவை தற்போது மலாயா பன்னகர தொடருந்து பிரிவால் இயக்கப் படுகிறது. இது முன்னர் இடிஎஸ் நிறுவனத்தால் (*ETS Sendirian Berhad*) இயக்கப்பட்டது. அப்போது மலாயா தொடருந்து நிறுவனம், அதன் முழு உரிமையாளராக இருந்தது.
# கேடிஎம் இடிஎஸ்

## தொடருந்து சேவைகள்

| – | **4** (, , , , , , , , , , ) | **4** (EG9022-EG9035) |  |
| --- | --- | --- | --- |
| **14** (, , , , , , , , , , , , , ) | **1** (ES9051, ES9052) |  |  |
| – | **15/16** (, , , , , , , , , , , , , , ) | **6-7 (2)** (EP9272-EP9279), (9283, 9286) |  |
| – | **12** (, , , , , , , , , , , ) | **5 (2)** (EP9171-EP9180), (9181, 9184) |  |
| – | **29** (, , , , , , , , , , , , , , , , , , , , , , , , , , , , ) | **1** (EG9420, EG9425) |  |
| – | **24** (, , , , , , , , , , , , , , , , , , , , , , , ) | **1** (EG9321, EG9322) | } |
# ஆராவ் தொடருந்து நிலையம்

**ஆராவ் தொடருந்து நிலையம்** (ஆங்கிலம்: *Arau Railway Station* மலாய்: *Stesen Keretapi Arau*); சீனம்: 亚娄火车站) என்பது தீபகற்ப மலேசியா, பெர்லிஸ் மாநிலத்தில் ஆராவ் நகரில் உள்ள ஒரு தொடருந்து நிலையம் ஆகும். இந்த நிலையம் ஆராவ் மற்றும் அதன் சுற்றுப்புறங்களுக்குச் சேவை செய்கிறது. இந்த நிலையத்திற்கு ஓர் அரச தொடருந்து நிலையம் எனும் சிறப்புத் தன்மை வழங்கப்பட்டு உள்ளது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), தாய்லாந்து நாட்டிற்கு மிக அருகில் உள்ள நிலையமாக இந்த நிலையம் அமைகிறது. பெர்லிஸ் மாநிலத்தின் அரச நகரமான ஆராவ் நகரத்தின் பெயர் இந்த நிலையத்திற்கு வழங்கப்பட்டு உள்ளது. இந்த நிலையம் மாநிலத் தலைநகரமான கங்கார் நகருக்கு 10 கி.மீ. தெற்கில் அமைந்துள்ளது.
# ஆராவ் தொடருந்து நிலையம்

## பொது

இந்த நிலையம் கேடிஎம் கொமுட்டர் (**KTM Komuter**) தொடருந்து சேவை; கேடிஎம் இடிஎஸ் (**KTM ETS**) தொடருந்து சேவை; ஆகிய இரண்டு சேவைகளையும் வழங்குகிறது. தீபகற்ப மலேசியாவின் மேற்கு கரை பகுதியில் பெர்லிஸ் மாநிலத்தின் பாடாங் பெசார் தொடருந்து நிலையத்திற்கு அடுத்த நிலையமாக விளங்குகிறது.  
தற்போதைய தொடருந்து நிலையம் ஈப்போ - பாடாங் பெசார் மின்மயமாக்கல் மற்றும் இரட்டை தண்டவாளத் திட்டத்தின் ஒரு பகுதியாக கட்டப்பட்டது. கட்டுமான வேலைகள் டிசம்பர் 2014-இல் நிறைவடைந்தன. 22 ஜூன் 2011-இல் பழைய ஒற்றை நடைமேடை நிலையத்திற்குப் பதிலாக புதிய தொடருந்து நிலையம் கட்டப்பட்டது.
# ஆராவ் தொடருந்து நிலையம்

## பொது

### ஆராவ் பேருந்து நிலையம்

கேடிஎம் இடிஎஸ் மற்றும் கேடிஎம் கொமுட்டர் தொடருந்துகள் இங்கு நின்று செல்வதால், இந்த இடம் பெர்லிஸ் மாநிலத்தில் மிகவும் முக்கிய இடமாகக் கருதப்படுகிறது. இந்த நிலையம் ஆராவ் பேருந்து நிலையத்திற்கு அருகில் உள்ளது. இங்குள்ள பேருந்து நிலையம், கங்கார், சாங்லூன் மற்றும் அலோர் ஸ்டார் நகரங்களுக்கு பேருந்து சேவைகளை வழங்குகிறது.  
கோலா பெர்லிஸ் பட்டினத்திற்கு பயணிகளை அழைத்துச் செல்லும் வாடகைக்கார் சேவைகளும் உள்ளன. கெடாவில் உள்ள லங்காவி தீவின் முக்கிய படகுத் துறைகளில் கோலா பெர்லிஸ் படகுத் துறையும் ஒன்றாகும்.  
லங்காவி தீவுக்குச் செல்லும் பயணிகள் பெரும்பாலும் இந்த நிலையத்திலும், கங்கார் மற்றும் அருகிலுள்ள இடங்களுக்குச் செல்லும் பொது மக்களும் பெரும்பாலும் ஆராவ் நகரில் இறங்கிச் செல்வது வழக்கம்.
# விக்கிப்பீடியா:Statistics/weekly/16-Jul-2023
# வண்டு இறகு கலை

**வண்டு இறக்கை** (*Beetlewing*) அல்லது வ**ண்டு இறகு கலை** என்பது தாய்லாந்து, மியான்மர், இந்தியா, சீனா மற்றும் சப்பான் ஆகிய நாடுகளில் பாரம்பரியமாக நடைமுறையில் இருக்கும் மாறுபட்ட வண்டு இறக்கைகளைப் பயன்படுத்தும் பண்டைய கைவினை நுட்பமாகும். சீமாட்டி கர்சனின் மயில் உடை (1903) மற்றும் நடிகை எல்லன் டெர்ரி லேடி மக்பத் என அணிந்திருந்த ஆடை ஆடை, *எல்லன் டெர்ரியை லேடி மக்பத்* (1889) என்ற ஓவியத்தில் சித்தரிக்கும் உடை குறிப்பிடத்தக்க வண்டுகளைக் கொண்டு தயாரிக்கப்பட்ட ஆடைகள் ஆகும்.
# வண்டு இறகு கலை

## பாரம்பரியம்

ஆசியாவின் சில பண்டைய கலாச்சாரங்களில் ஓவியங்கள், ஆடைகள் மற்றும் நகைகளுக்கு அலங்காரமாக வண்டு துண்டுகளை இணைப்பது பொதுவானது. பல்வேறு வகையான மரங்களைத் துளையிடும் உலோக நிற வண்டு இறக்கைகள் பிராந்தியத்தைப் பொறுத்துப் பயன்படுத்தப்பட்டன. ஆனால் பாரம்பரியமாக மிகவும் மதிப்புமிக்க *பொன்வண்டு* பேரினத்தினைச் சேர்ந்த வண்டுகள் ஆகும். இவற்றின் இறக்கைகள் இவற்றின் அழகான மற்றும் கடினமான உலோக மரகத பன்னிற பொலிவு காரணமாகப் பயன்படுத்தப்படுகிறது. வண்டுகளின் பளபளப்பான தோற்றம் நீண்ட காலம் நீடிக்கும் தன்மை இதனை அதிக அளவில் பயன்படுத்தக் காரணமாக உள்ளது. பொதுவான பயன்பாட்டிற்கு உட்பட்டால் இவை வியக்கத்தக்க வகையில் நெடுங்காலத்திற்கு நீடித்திருக்கும்.  
தாய்லாந்தில், *இசுடெர்னோசெரா * சிற்றின மர வண்டான. *இசுடெர்னோசெரா ஏகுயுசிக்னேட்டா* நீதிமன்ற வட்டார ஆடைகள் (சால்வைகள் மற்றும் சபாய் துணி) மற்றும் நகைகளை அலங்கரிக்க விரும்பப்பட்டது. முதிர்ந்த வண்டுகள் 3 முதல் 4 வாரங்கள் வரை குறுகிய ஆயுட்காலம் கொண்டவை. இத்தகைய வண்டுகளைக் கொல்லாமல் அவை, இயற்கையாக இறக்கும் போது மட்டுமே வண்டுகளின் இறக்கைகள் சேகரிக்கப்படுகின்றன.  
19-ஆம் நூற்றாண்டில், வண்டு துகள்களைப் பயன்படுத்தி பூத்தையல் செய்யப்பட்ட துணிகளின் நேர்த்தியான தலைசிறந்த படைப்புகள் தயாரிக்கப்பட்டன. இந்த துணி பொருட்கள் காலப்போக்கில் அதன் சிறப்பை இழக்காமல் உழைத்து வருகின்றன.  
சில சந்தர்ப்பங்களில், வண்டு இறக்கைகள் இவற்றைச் சுற்றியுள்ள துணி சிதைந்திருந்தாலும், இவற்றின் இயற்கையான பிரகாசத்தைத் தக்க வைத்துக் கொண்டுள்ளன.  
சப்பானில் பாரம்பரியமாக அலங்கார வேலைகளில் பயன்படுத்தப்படும் வண்டு வகை *கிரிசோக்ரோவா புல்கிடிசிமா* ஆகும். இது *தமாமுசி* என்றும் அழைக்கப்படுகிறது.
# வண்டு இறகு கலை

## இன்றைய நிலை

தாய்லாந்தில் இந்த பழமையான பாரம்பரியம் பெரும்பாலும் அழிந்து விட்டது. பேங்காக்கில், வண்டுகளால் செய்யப்பட்ட அரிய கைவினைப்பொருட்கள் மற்றும் நகைகள் சுலலாங்கொர்ன் (ராமா V) துசித் அரண்மனை வளாகத்தில் காட்சிக்கு வைக்கப்பட்டுள்ளன. இது தற்போது அருங்காட்சியகமாக உள்ளது.  
அரசி சிறீகித் ஊக்குவிப்பு மற்றும் ஆதரவு காரணமாக சித்ரலதா மையத்தில் இந்த பாரம்பரிய கலையை பாதுகாக்க முயற்சிகள் மேற்கொள்ளப்பட்டு, திறமையை உயிர்ப்புடன் வைத்திருக்கும் கைவினைஞர்களை ஆதரித்து வருகின்றன. காதணிகள் மற்றும் படத்தொகுப்பு வேலைகள் போன்ற எளிய பொருட்களில் நவீன வண்டுகள் இறக்கை கலை பொதுவாக பயன்படுத்தப்படுகிறது. இவை பெரும்பாலும் சுற்றுலா சார்ந்த கடைகள் மூலம் விற்பனை செய்யப்படுகின்றன.  
-
# அஞ்சல் தலைகளில் பூச்சிகள்

முத்திரை. கும்பிடுபூச்சி]]
**அஞ்சல் தலைகளில் பூச்சிகள்** என்பது பல நாடுகளில் அஞ்சல் தலைகளில் இடப்பெற்றுள்ள பூச்சிகள் தொடர்புடையதாகும். இந்த அஞ்சல் தலைகள் 1960களின் கொசு ஒழிப்பு (மலேரியா எதிர்ப்பு) திட்டம் மற்றும் பூச்சிகளின் அடிப்படையிலான வரைகலை வடிவமைப்புகளில் பூச்சிகள் தொடர்பான படங்களுடன் வெளியிடப்பட்டன. பல முத்திரைகளிலும் பட்டாம்பூச்சிகள் இடம்பெற்றுள்ளன.  
மற்ற பெரிய மற்றும் மிகவும் கவர்ச்சிகரமான விலங்குகளை விடப் பூச்சிகள் முத்திரைகளில் பிந்திய காலத்தில் தோன்றத் தொடங்கியது. இயற்கை வரலாற்றாசிரியர் கிளாடியோ கேக்கு அஞ்சலி செலுத்தும் வகையில் 1948ஆம் ஆண்டு சிலியில் வெளியிடப்பட்ட தபால் தலையில் வண்டு இடம்பெற்றிருந்தது. இதுவே பூச்சி இடம்பெற்ற முதல் தபால் தலையாகும். இதன் பின்னர், பூச்சிகள் தபால்தலைகளில் இடம்பெறுவது பிரபலமான படங்களாக மாறிவிட்டன. 1953 மற்றும் 1969க்கும் இடையில், உலகம் முழுவதும் வண்டுகள் இடம்பெற்ற சுமார் 100 தபால் தலைகள் வெளியிடப்பட்டன. பெரும்பாலான நேரங்களில், இவை அழகியல் கவர்ச்சிகரமான சிற்றினங்களாகச் சித்தரிக்கப்படுகின்றன. ஆனால் சில முத்திரைகள் தீங்குயிரிப் பூச்சிகளைக் கொண்டுள்ளன. மற்ற நிகழ்வுகளில், எளிமைப்படுத்தப்பட்ட வரைதல் காரணமாக, முத்திரையில் என்ன சிற்றினங்கள் சித்தரிக்கப்பட்டுள்ளன என்பதைக் கண்டறிவது கடினம்.
# அஞ்சல் தலைகளில் பூச்சிகள்

## மேலும் பார்க்கவும்

- விடயம்சார் தபால்தலை சேகரிப்பு
- தபால்தலை விவரப்பட்டியல்
# நிர்மலா பட்வர்தன்

**நிர்மலா பட்வர்தன்** (*Nirmala Patwardhan*) இந்தியாவைச் சேர்ந்த ஒரு பீங்கான் கலைஞராவார். 1928 ஆம் ஆண்டு முதல் 2008 ஆம் ஆண்டு வரையிலான காலத்தில் இவர் வாழ்ந்தார், சிந்து மாகாணம் ஐதராபாத்தில் பிறந்த இவர், சப்பானில் வளர்ந்து, சாந்திநிகேதனில் நந்தலால் போசின் கீழ் கலைப் பாடம் பயின்றார், ஐக்கிய இராச்சியத்தின் பெர்னார்டு இலீச்சு, செருமனியின் இசுடுட்கார்ட் நகரத்தில் உல்ரிச் குந்தர், ரே பிஞ்ச் ஆகியோருடன் பணிபுரிந்துள்ளார். *குயவர்களுக்கான கையேடு* , இரண்டாம் பதிப்பாக *குயவர்களுக்கான புதிய கையேடு* மற்றும் 11 ஆம் நூற்றாண்டில் உருவாக்கப்பட்ட சீன நுட்பத்தை அடிப்படையாகக் கொண்ட "நிர்மலா சுன் கிளேசு" எனப்படும் படிந்து உறைந்ததை மீண்டும் கண்டுபிடித்தல் மற்றும் மேம்படுத்துதல் ஆகிய நூல்கள் இவரது முக்கிய படைப்புகளில் அடங்கும்.
# என். பொன்னப்பா

**நள பொன்னப்பா** (*N. Ponnappa*) இந்தியாவைச் சேர்ந்த ஒரு தன்னுரிமை கேலிச்சித்திர ஓவியர் ஆவார். இவரது படைப்புகள் பல இந்தியாவின் பல முக்கிய பத்திரிகைகளில் வெளிவந்துள்ளன.
# என். பொன்னப்பா

## ஆரம்ப வாழ்க்கை மற்றும் கல்வி

பொன்னப்பா குடகு இனத்தைச் சேர்ந்தவர். மங்களூரில் 1948 ஆம் ஆண்டு நதிகெரியாண்டா சி 'மிட்டூ' சுப்பையா மற்றும் பொன்னம்மா ஆகிய இரு பள்ளி ஆசிரியர்களுக்கும் மகனாகப் பிறந்தார். இவரது தந்தைவழி தாத்தா பாட்டொளே பழமே என்ற குடகு நாட்டுப்புற பாடல் தொகுப்பாளர் நதிகெரியண்ட சின்னப்பா ஆவார். பொன்னப்பாவின் ஆரம்பக் கல்வி மங்களூர், புனே மற்றும் சென்னை ஆகிய இடங்களில் இருந்தது. இவர் கட்டிடக்கலையில் பட்டம் பெற்றார். உயர் படிப்பிற்காக சிகாகோ சென்றார், அங்கு இவர் தனது கல்லூரி இதழுக்காக கேலிச்சித்திரங்களை முதலில் வரையத் தொடங்கினார்.
# என். பொன்னப்பா

## தொழில்

1970 ஆம் ஆண்டு முதல் 1981 ஆம் ஆண்டு வரை 11 வருட காலத்திற்குப் பிறகு சென்னையில் கட்டடக் கலைஞராக இவர் இயெப்ரி பாவா மற்றும் தில்லி மற்றும் லாகோசு ஆகியவற்றில் பணியாற்றினார், பின்னர் இவர் முழுநேர கேலிச்சித்திர ஓவியராக மாறினார். இந்தியாவில் இவரது கேலிச்சித்திரங்கள் முதலில் 1976 ஆம் ஆண்டில் இந்தியா டுடே இதழில் வெளிவந்தன
# என். பொன்னப்பா

## விருதுகள்

இந்தியாவிலும் வெளிநாட்டிலும் பொன்னப்பா கேலிச்சித்திரத்திற்காக விருதுகளை வென்றுள்ளார். மனிதகுலம் மற்றும் ஆற்றல் என்ற தலைப்பில் செருமனியில் நடைபெற்ற பன்னாட்டு கேலிச்சித்திரப் போட்டிக்கான நடுவர் குழுவில் இவர் உறுப்பினராகவும் இருந்தார். கர்நாடக மாநில இராச்யோத்சவா விருதைப் பெற்றார். தென் கொரியா, ருமேனியா, செருமனி, சப்பான் போன்ற பல்வேறு நாடுகளில் நடந்த கேலிச்சித்திரப் போட்டிகளில் கலந்து கொண்டு பன்னாட்டு அங்கீகாரம் பெற்றுள்ளார். 2006 ஆம் ஆண்டில், இவருக்கு 'ஆண்டின் கூர்க் நபர்' என்ற பட்டம் வழங்கப்பட்டது.
# என். பொன்னப்பா

## தனிப்பட்ட வாழ்க்கை

பெங்களூரில் நீண்ட காலம் தங்கி கேலிச்சித்திரப் பட்டறைகளை நடத்தியிருக்கிறார். தற்பொழுது தனது மனைவி சோதி செட்டியுடன் கோவாவில் வசிக்கிறார்.
# குஞ்ச பிகாரி மெகர்

**குஞ்ச பிகாரி மெகர்** (*Kunja Bihari Meher*) இந்தியாவின் ஒடிசா மாநிலத்தைச் சேர்ந்த ஒரு கைவினைஞர் மற்றும் நெசவாளர் ஆவார். ஒடிசா மாநிலத்தின் பர்கார் மாவட்டத்தில் இவர் பிறந்தார். இவர் ஒடிசாவின் சம்பல்புரி புடவைகளில் காணப்படும் இக்காட் என்ற கட்டு-சாயப் பாரம்பரியத்திற்கு பெயர் பெற்றவர் ஆவார். இவருடைய இத்தொழில்நுட்பம் சம்பல்புரி கைத்தறி தொழில்துறையின் வளர்ச்சிக்கு பெருமை சேர்த்தது. 1998 ஆம் ஆண்டு இந்திய அரசாங்கம் நாட்டின் நான்காவது உயரிய விருதான பத்மசிறீ விருது குஞ்ச பிகாரி மெகருக்கு வழங்கப்பட்டது. 2009 ஆம் ஆண்டு நெசவு வடிவமைப்புக்கான தேசிய மையத்தின் கைவினைப் பொருட்களுக்கான தேசிய விருதையும் இவர் வென்றார். குஞ்ச பிகாரி மெகரின் மகன் சுரேந்திர மெகரும் ஒரு பிரபலமான நெசவாளர் ஆவார்.
# அனாக் புக்கிட் தொடருந்து நிலையம்

**அனாக் புக்கிட் தொடருந்து நிலையம்** (ஆங்கிலம்: *Anak Bukit Railway Station* மலாய்: *Stesen Keretapi Anak Bukit*); சீனம்: 阿纳武吉火车站) என்பது தீபகற்ப மலேசியா, பெர்லிஸ் மாநிலத்தில் அனாக் புக்கிட் நகரில் உள்ள ஒரு தொடருந்து நிலையம் ஆகும். இந்த நிலையம் அனாக் புக்கிட் மற்றும் அதன் சுற்றுப்புறங்களுக்குச் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பெர்லிஸ் மாநிலத்தின் ஜித்ரா நகரத்திற்கு அருகில் உள்ளது.  
- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக அனாக் புக்கிட் நகரில் இந்தப் புதிய தொடருந்து நிலையம் கட்டப்பட்டது. 2014-ஆம் ஆண்டில் செயல்படத் தொடங்கிய இந்த நிலையம் கேடிஎம் இடிஎஸ் நிறுவனத்தின் தொடருந்துகளால் சேவை செய்யப் படுகிறது.
# அனாக் புக்கிட் தொடருந்து நிலையம்

## பொது

இந்த நிலையம் கேடிஎம் கொமுட்டர் (**KTM Komuter**) தொடருந்து சேவை; கேடிஎம் இடிஎஸ் (**KTM ETS**) தொடருந்து சேவை; ஆகிய இரண்டு சேவைகளையும் வழங்குகிறது. இந்த நிலையம் சுல்தான் அப்துல் அலிம் வானூர்தி நிலையத்திற்கு அருகில் உள்ளது.  
சிற்றுந்து வாகனங்களின் மூலம் 5 முதல் 8 நிமிடங்களுக்குள் வானூர்தி நிலையத்தை அடைந்து விடலாம். இந்த வானூர்தி நிலையமும் ஜித்ரா நகரத்திற்கு அருகில் உள்ளது.
# அனாக் புக்கிட் தொடருந்து நிலையம்

## அனாக் புக்கிட் அரண்மனை

2007-ஆம் ஆண்டில் இந்த அரண்மனை 70 மில்லியன் ரிங்கிட் செலவில் புதுப்பிக்கப்பட்டது. 1000 பேர் அமரக் கூடிய மண்டபத்தில் 1400 பேர் அமருவதற்கான மாற்றங்கள் செய்யப் பட்டன. 2008-ஆம் ஆண்டில் அந்த மண்டபத்தில் கெடா சுல்தானின் 50-வது ஆண்டு விழா சிறப்பாகக் கொண்டாடப்பட்டது.  
1958-ஆம் ஆண்டில் சுல்தான் பாட்லிஷா காலமானார். அவருக்குப் பின்னர் அவருடைய புதல்வரும் இப்போதைய சுல்தானுமாகிய அப்துல் ஹலீம் முவாடாம் சா, 1959 பிப்ரவரி 20-ஆம் தேதி, கெடாவின் 27-ஆவது சுல்தானாக அரியணை ஏறினார்.  
அரண்மனையின் பின்புறத்தில் சுங்கை அனாக் புக்கிட் என்று அழைக்கப்படும் ஓர் ஆறு ஓடுகிறது. இந்த ஆறு சுங்கை கெடா என்று அழைக்கப்படும் கெடா ஆற்றுடன் இணைந்து அலோர் ஸ்டார் வழியாக கோலா கெடா சமவெளியில் பாய்கிறது.
# பேரியம் டங்சுடேட்டு

## பண்புகள்

பேரியம் டங்சுடேட்டு ஒரு வெள்ளை நிற திண்மப் பொருளாகும். சாதாரண நிலைகளில் CaWO<sub>4</sub> என்ற வாய்ப்பாட்டால் குறிக்கப்படும் சீலைட்டு கனிமம் போன்ற நாற்கோண படிகங்களாக இது உருவாக்கிறது. 7 கிகாபாசுக்கலுக்கு மேலான அழுத்தத்தின் கீழ் இச்சேர்மம் YNbO<sub>4</sub> என்ற வாய்ப்பாட்டால் குறிக்கப்படும் பெர்குசோனைட்டு போன்ற ஒரு ஒற்றைச்சாய்வு கட்டமைப்பு மாற்றத்திற்கு உட்படுகிறது.
# பேரியம் டங்சுடேட்டு

## பயன்கள்

பேரியம் டங்சுடேட்டு சீரொளி தொழில்நுட்பத்தில் அதிர்வெண் மாற்றியாகப் பயன்படுத்தப்படுகிறது. எக்சுகதிர் புகைப்படம் எடுத்தலிலும் மற்றும் ஒரு நிறமியாகவும் கூட பயன்படுத்தப்படுகிறது.
# ஐயர் பங்களா

**ஐயர் பங்களா** அல்லது அய்யர் பங்களா என்பது இந்திய தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 192 மீட்டர் உயரத்தில் அமைந்துள்ள ஐயர் பங்களா பகுதியின் புவியியல் ஆள்கூறுகள், ஆகும். மதுரை, மூன்றுமாவடி, அப்பன்திருப்பதி, கடச்சனேந்தல், கோ. புதூர், பீபி குளம், ஊமச்சிகுளம், யா. ஒத்தக்கடை, தல்லாகுளம், கே. கே. நகர், கோரிப்பாளையம் மற்றும் மாட்டுத்தாவணி ஆகியவை ஐயர் பங்களா பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
மதுரையிலிருந்து நத்தம் பகுதிக்குச் செல்வதற்காக சுமார் ரூ.615 கோடி செலவில் சுமார் 7.5 கிலோ மீட்டர் நீளத்தில் கட்டப்பட்டு, 2023ஆம் ஆண்டு மக்கள் பயன்பாட்டிற்காகத் திறக்கப்பட்ட உயர்மட்ட மேம்பாலச் சாலை ஐயர் பங்களா வழியாகச் செல்கிறது. 2023ஆம் ஆண்டு ஏப்ரல் திங்கள் ஏழாம் நாள் பாரதப் பிரதமரால் காணொலி மூலம் பயன்பாட்டிற்குக் கொண்டு வரப்பட்ட, இந்தியாவிலேயே நீளமான இச்சாலையில், ஏறவும் இறங்கவும், ஐயர் பங்களா பகுதியில் அணுகு சாலைகள் நிறுவப்பட்டுள்ளன.
# ஒருங்கொளி கிளர்முறிவு கதிர்நிரல்பதிப்பி

**ஒருங்கொளி கிளர்முறிவு கதிர்நிரல்பதிப்பி** *(Laser-induced breakdown spectroscopy)* (**LIBS**) என்பது ஒரு வகை அணு உமிழ்வு கதிர்நிரல்பதிப்பி ஆகும், இது உயர் ஆற்றல் வாய்ந்த ஒருங்கொளித் துடிப்பைக் கிளர்வாயிலாகப் பயன்படுத்துகிறது. ஒருங்கொளியைக் குவித்து ஒரு மின்மத்தை உருவாக்கிட, அதுமிலக்குப் பதக்கூறுகளை அணுவாக்கிக் கிளரச் செய்கிறது. குவிக்கப்பட்ட ஒருங்கொளி ஒளியியல் முறிவுக்கான ஒரு குறிப்பிட்ட வரம்பை அடையும் போது மட்டுமே மின்மத்தின் உருவாக்கம் தொடங்குகிறது, இது பொதுவாக சூழல் நிலையையும் இலக்குப் பொருளையும் பொறுத்தது.
# ஒருங்கொளி கிளர்முறிவு கதிர்நிரல்பதிப்பி

## 2000 களின் வளர்ச்சிகள்

2000 முதல் 2010 வரை, அமெரிக்கப் படைத்துறை ஆராய்ச்சி ஆய்வகம் (ARL) LIBS தொழில்நுட்பத்தின் வாய்ப்புள்ள நீட்டிப்புகளைப் பற்றி ஆராய்ச்சி செய்தது, இது தீங்குவிளை பொருள் கண்டறிதலில் கவனம் செலுத்தியது. அமெரிக்கப் படைத்துறை ஆராய்ச்சி ஆய்வகத்தில் ஆய்வு செய்யப்பட்ட பயன்பாடுகளில் வெடிக்கும் எச்சங்கள் பிற தீங்குவிளை பொருட்கள், நெகிழிக் கண்ணிவெடி பிரித்துணர்தல், பல்வேறு பொன்மக் கலவைகள், பலபடிமங்களின் தன்மையைக் கண்டறிதல் ஆகியவை அடங்கும். இந்த ஆய்வகம் வழங்கிய முடிவுகள், LIBS ஆற்றல் மற்றும் ஆற்றல் இல்லாத பொருட்களை வேறுபடுத்தி உணர முடியும் என்று கூறுகின்றன.
# ஒருங்கொளி கிளர்முறிவு கதிர்நிரல்பதிப்பி

## 2000 களின் வளர்ச்சிகள்

### ஆராய்ச்சி

2000 ஆம் ஆண்டில், அகல்பட்டை உயர்பிரிதிறன் கொண்ட கதிர்நிரல் அளவிகல் 2003 இல் உருவாக்கப்பட்டு வணிகமயமாக்கப்பட்டன. பொருள் பகுப்பாய்விற்காக வடிவமைக்கப்பட்ட, கதிர்நிரல் அளவி LIBS அமைப்பு, குறைந்த செறிவு உள்ள வேதிமக் கூறுகளுக்கும் உணர்திறன் கொண்டதாக அமைந்தது.  
2000 முதல் 2010 வரை ஆய்வு செய்யப்பட்ட கதிர்நிரல் அளவி LIBS அமைப்பின் பயன்பாடுகள்:  
- ஆய்வக LIBS அமைப்பு
- வணிக LIBS அமைப்பு
- மேன்-போர்ட்டபிள் LIBS சாதனம்
- Standoff LIBS அமைப்பு 100+ மீ கண்டறிதல் மற்றும் வெடிக்கும் எச்சங்களை பாகுபடுத்துவதற்காக உருவாக்கப்பட்டது.
# ஒருங்கொளி கிளர்முறிவு கதிர்நிரல்பதிப்பி

## 2010 களின் வளர்ச்சிகள்

LIBS என்பது பல பகுப்பாய்வு நுட்பங்களில் ஒன்றாகும், இது தூய ஆய்வக நுட்பங்களுக்கு மாறாக புலத்தில் பயன்படுத்தப்படலாம் எ.கா. ஸ்பார்க் OES . </link></link> , LIBS பற்றிய சமீபத்திய ஆராய்ச்சி சிறிய மற்றும் (மனிதன்-) போர்ட்டபிள் அமைப்புகளில் கவனம் செலுத்துகிறது. LIBS இன் சில தொழில்துறை பயன்பாடுகளில் பொருள் கலவைகளை கண்டறிதல், எஃகில் உள்ள சேர்க்கைகளின் பகுப்பாய்வு, இரண்டாம் நிலை உலோகவியலில் கசடுகளின் பகுப்பாய்வு, எரிப்பு செயல்முறைகளின் பகுப்பாய்வு, மற்றும் ஸ்கிராப் துண்டுகளை அதிவேக அடையாளம் காணுதல் ஆகியவை அடங்கும். பொருள் சார்ந்த மறுசுழற்சி பணிகள். தரவு பகுப்பாய்வு நுட்பங்களுடன் ஆயுதம் ஏந்திய இந்த நுட்பம் மருந்து மாதிரிகளுக்கு நீட்டிக்கப்படுகிறது.
# ஒருங்கொளி கிளர்முறிவு கதிர்நிரல்பதிப்பி

## 2010 களின் வளர்ச்சிகள்

### குறுகிய ஒருங்கொளித் துடிப்புகளைப் பயன்படுத்தி LIBS

மல்டிஃபோட்டான் அல்லது டன்னல் அயனியாக்கத்தைத் தொடர்ந்து எலக்ட்ரான் தலைகீழ் ப்ரெம்ஸ்ட்ராஹ்லுங்கால் துரிதப்படுத்தப்படுகிறது மற்றும் அருகிலுள்ள மூலக்கூறுகளுடன் மோதுகிறது மற்றும் மோதல்கள் மூலம் புதிய எலக்ட்ரான்களை உருவாக்க முடியும். துடிப்பு காலம் நீண்டதாக இருந்தால், புதிதாக அயனியாக்கம் செய்யப்பட்ட எலக்ட்ரான்கள் துரிதப்படுத்தப்பட்டு இறுதியில் பனிச்சரிவு அல்லது அடுக்கு அயனியாக்கம் பின்பற்றப்படும். எலக்ட்ரான்களின் அடர்த்தி ஒரு முக்கியமான மதிப்பை அடைந்தவுடன், முறிவு ஏற்படுகிறது மற்றும் அதிக அடர்த்தி கொண்ட பிளாஸ்மா உருவாக்கப்படுகிறது, இது லேசர் துடிப்பின் நினைவகம் இல்லை. எனவே, அடர்த்தியான ஊடகத்தில் ஒரு துடிப்பு குறைவதற்கான அளவுகோல் பின்வருமாறு: ஒரு அடர்த்தியான பொருளுடன் தொடர்பு கொள்ளும் துடிப்பு குறுகியதாகக் கருதப்படுகிறது, இடைவினையின் போது பனிச்சரிவு அயனியாக்கத்திற்கான நுழைவாயிலை அடையவில்லை. முதல் பார்வையில், இந்த வரையறை மிகவும் வரம்புக்குட்பட்டதாகத் தோன்றலாம். அதிர்ஷ்டவசமாக, அடர்த்தியான ஊடகங்களில் பருப்புகளின் நுட்பமான சீரான நடத்தை காரணமாக, வாசலை எளிதில் அடைய முடியாது.</link> அடர்த்தியான ஊடகங்களில் வலுவான லேசர் பருப்புகளின் பரவலின் போது இழை செயல்முறையின் தொடக்கத்தின் மூலம் தீவிரம் இறுகுதல் சமநிலைக்கு காரணமான நிகழ்வு ஆகும்.  
LIBS இன் முக்கியமான வளர்ச்சியானது ஒரு குறுகிய லேசர் துடிப்பை ஸ்பெக்ட்ரோஸ்கோபிக் மூலமாகப் பயன்படுத்துவதை உள்ளடக்கியது. இந்த முறையில், ஒரு வாயுவில் அல்ட்ராஃபாஸ்ட் லேசர் பருப்புகளை மையப்படுத்துவதன் விளைவாக ஒரு பிளாஸ்மா நெடுவரிசை உருவாக்கப்படுகிறது. சுய-ஒளிரும் பிளாஸ்மா குறைந்த அளவிலான தொடர்ச்சி மற்றும் சிறிய கோடு விரிவாக்கம் ஆகியவற்றின் அடிப்படையில் மிகவும் உயர்ந்தது. குறுகலான லேசர் பருப்புகளின் போது பிளாஸ்மாவின் குறைந்த அடர்த்திக்கு இது காரணம், இது ஊடாடும் பகுதியில் உள்ள துடிப்பின் தீவிரத்தை கட்டுப்படுத்தும் டிஃபோகசிங் விளைவுகளின் காரணமாக மேலும் வாயுவின் மல்டிஃபோட்டான்/டன்னல் அயனியாக்கம் ஏற்படுவதைத் தடுக்கிறது.
# ஒருங்கொளி கிளர்முறிவு கதிர்நிரல்பதிப்பி

## தொடர் செறிவு

கள வெப்பச் சமநிலையில் (LTE) ஒற்றை, நடுநிலை அணு இனங்கள் கொண்ட ஒளியியல் மென் மின்மத்துக்கு, நிலை *i* இலிருந்து நிலை *j* க்கு மாறும்போது வெளிப்படும் ஒளியன்களின் அடர்த்தி  
<math>I_{ij}(\lambda)=\frac{1}{4\pi} n_0 A_{ij}\frac{ g_i \exp^{-E_i/k_B T}}{U(T)} I(\lambda)</math>  
இங்கே :  
- <math>I_{ij}</math> ஒளியன்களின் உமிழ்வு விகித அடர்த்தி (m <sup>-3</sup> sr <sup>-1</sup> s <sup>-1</sup> இல்)
- <math>n_0</math> மின்மத்தில் உள்ள நடுநிலை அணுக்களின் எண்ணிக்கை (m <sup>-3</sup> இல்)
- <math>A_{ij}</math> நிலை *i* மற்றும் நிலை *j* (s <sup>-1</sup> இல்) இடையே உள்ள மாறுதல் நிகழ்தகவு ஆகும்
- <math>g_i</math> மேல் நிலை *i* (2 *J* +1) இன் சீரழிவு
- <math>U(T)</math> பகிர்வு செயல்பாடு (s <sup>-1</sup> இல்)
- <math>E_i</math> மேல் நிலை *i* இன் ஆற்றல் நிலை (eV இல்)
- <math>k_B</math> போல்ட்சுமன் மாறிலி (eV/K இல்)
- <math>T</math> வெப்பநிலை (K இல்)
- <math>I(\lambda)</math> தொடரின் தன்செறிவு; <math>\int_{-\infty}^{\infty}I(\lambda)d\lambda = 1</math> போன்றது
- <math>\lambda</math> அலைநீளம் (nm இல்);
# ஒருங்கொளி கிளர்முறிவு கதிர்நிரல்பதிப்பி

## உணவு பகுப்பாய்வுக்கான LIBS

சமீபத்தில், LIBS ஒரு வேகமான, நுண்ணிய அழிவு உணவு பகுப்பாய்வு கருவியாக ஆராயப்பட்டது. இது தரமான மற்றும் அளவு இரசாயன பகுப்பாய்விற்கான சாத்தியமான பகுப்பாய்வுக் கருவியாகக் கருதப்படுகிறது, இது PAT (செயல்முறை பகுப்பாய்வு தொழில்நுட்பம்) அல்லது கையடக்கக் கருவியாகப் பொருத்தமானது. பால், பேக்கரி பொருட்கள், தேநீர், தாவர எண்ணெய்கள், தண்ணீர், தானியங்கள், மாவு, உருளைக்கிழங்கு, பனைமரம் மற்றும் பல்வேறு வகையான இறைச்சிகள் LIBS ஐப் பயன்படுத்தி பகுப்பாய்வு செய்யப்பட்டுள்ளன. சில ஆய்வுகள் சில உணவுகளில் கலப்படத்தைக் கண்டறியும் கருவியாக அதன் திறனைக் காட்டியுள்ளன. LIBS என்பது இறைச்சியில் ஒரு நம்பிக்கைக்குரிய அடிப்படை இமேஜிங் நுட்பமாகவும் மதிப்பிடப்பட்டுள்ளது.  
2019 ஆம் ஆண்டில், யார்க் பல்கலைக்கழகம் மற்றும் லிவர்பூல் ஜான் மூர்ஸ் பல்கலைக்கழக ஆராய்ச்சியாளர்கள் 12 ஐரோப்பிய சிப்பிகளை ( *ஆஸ்ட்ரியா எடுலிஸ்*, லின்னேயஸ், 1758) கோனர்ஸ் தீவில் ( அயர்லாந்து குடியரசு ) லேட் மெசோலிதிக் ஷெல்லில் இருந்து ஆய்வு செய்ய LIBS ஐப் பயன்படுத்தினார்கள் வரலாற்றுக்கு முந்தைய பருவகால நடைமுறைகள் மற்றும் உயிரியல் வயது மற்றும் வளர்ச்சியை மேம்படுத்தப்பட்ட விகிதத்தில் தீர்மானிக்க LIBS இன் பொருந்தக்கூடிய தன்மை மற்றும் முன்னர் அடையக்கூடியதை விட குறைந்த செலவை முடிவுகள் எடுத்துக்காட்டுகின்றன.
# கொடியாங் தொடருந்து நிலையம்

**கொடியாங் தொடருந்து நிலையம்** (ஆங்கிலம்: *Kodiang Railway Station* மலாய்: *Stesen Keretapi Kodiang*); சீனம்: 柯江火车站) என்பது தீபகற்ப மலேசியா, பெர்லிஸ் மாநிலத்தில் கொடியாங் நகரில் உள்ள ஒரு தொடருந்து நிலையம் ஆகும். இந்த நிலையம் கொடியாங் மற்றும் அதன் சுற்றுப்புறங்களுக்குச் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தின் (*KTM Wast Coast Railway Line*), கொடியாங் துணைத் தடத்தில் (*KTM Komuter Northern Sector Route No. 2.*) உள்ளது. கெடா மாநிலத்தின் சாங்லூன் நகரம் சற்று அருகில் உள்ளது.
# கொடியாங் தொடருந்து நிலையம்

## பொது

- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக கொடியாங் நகரில் புதிய தொடருந்து நிலையம் கட்டப்பட்டது. 2015-ஆம் ஆண்டில் செயல்படத் தொடங்கிய இந்த நிலையம் கேடிஎம் கொமுட்டர் நிறுவனத்தின் தொடருந்துகளால் சேவை செய்யப் படுகிறது.
# கொடியாங் தொடருந்து நிலையம்

## பொது

### மலேசியா-தாய்லாந்து எல்லை

இந்த நிலையம் கொடியாங் நகரத்தில் இருந்து 3.4 கி.மீ. தொலைவில் உள்ளது. பெர்லிஸ்-கெடா மாநில எல்லைகள் வெகு தொலைவில் இல்லை. இந்த நிலையம் கேடிஎம் கொமுட்டர் (**KTM Komuter**) தொடருந்து சேவையை மட்டும் வழங்குகிறது.  
கொடியாங் நகரம், சாங்லூன் நகருக்கு அருகில் உள்ளது. மற்றும் தாய்லாந்தின் கெடா எல்லை நகரங்களான சிந்தோக் மற்றும் புக்கிட் காயூ ஈத்தாம் ஆகியவற்றிற்கு மிக அருகில் உள்ளது.
# ரேடியம் டங்சுடேட்டு

**ரேடியம் டங்சுடேட்டு** (*Radium tungstate*) RaWO<sub>4</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். ரேடியம், தங்குதன், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. உல்பிரமிக் அமிலத்தின் ரேடியம் உப்பாகவும் இச்சேர்மம் வகைப்படுத்தப்படுகிறது.
# ரேடியம் டங்சுடேட்டு

## இயற்பியல் பண்புகள்

ரேடியம் டங்சுடேட்டு தண்ணீரில் சிறிதளவு கரையும். வெள்ளை நிற திண்மப்பொருளாக உருவாகிறது. ரேடியத்தின் அதிக கதிரியக்கத்தன்மை காரணமாக இது குறைந்த அளவிலேயே அறியப்படுகிறது.
# கொண்டித்தோப்பு காசி விசுவநாதர் கோயில்

**கொண்டித்தோப்பு காசி விசுவநாதர் கோயில்** அல்லது **ஜார்ஜ் டவுன் காசி விசுவநாதர் கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் ஜார்ஜ் டவுன் பகுதிக்கு அருகிலுள்ள சௌகார்பேட்டை பகுதியின் அண்மையிலுள்ள கொண்டித்தோப்பு புறநகர்ப் பகுதியில் அமைந்துள்ள ஒரு சிவன் கோயில் ஆகும்.  
கடல் மட்டத்திலிருந்து சுமார் 53 மீட்டர் உயரத்தில் அமைந்துள்ள கொண்டித்தோப்பு காசி விசுவநாதர் கோயிலின் புவியியல் ஆள்கூறுகள், ஆகும்.  
இக்கோயில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
# ஆல்பாத் துகள் எக்சுக்கதிர் கதிர்நிரல் அளவி

**ஆல்பாத் துகள் எக்சுக்கதிர் கதிர்நிரல் அளவி** ( **APXS** ) என்பது, கதிரியக்க வாயில்களில் இருந்தான **ஆல்பாத் துகள்கள், எக்சுக்கதிர்களால்** . ஒரு பதக்கூறைக் கிளரச் செய்த பிறகு, சிதறும் **ஆல்பாத் துகள்கள், எக்சுக்கதிர்களைக் கொண்டு** வேதித் தனிம உட்கூற்றைப் பகுப்பாய்வு செய்யும் ஒரு **கதிர்நிரல் அளவி** ஆகும், . இந்த முறை விண்வெளி பயணங்களில் பெரும்பாலும் பயன்படுத்தப்படுகிறது, இதற்கு குறைந்த எடையும் சிறிய அளவும் குறைந்த மின் நுகர்வும் தேவைப்படுகிறது. மற்ற முறைகள் (எ.கா. பொருண்மை ) வேகமானவை, மேலும் கதிரியக்கப் பொருட்களின் பயன்பாடும் தேவையில்லை, ஆனால் உயர் ஆற்றல் பெரிய ஆய்கருவிகள் தேவை. ஒரு வேறுபாடு **ஆல்பா புரோட்டான் எக்சுக்கதிர் கதிர்நிரல் அளவி** ஆகும், இது தடங்காணி த் திட்டப் பணியில் பயன்படுவதைப் போன்றது, இது புரோட்டான்களையும் கண்டறியும்.  
பல ஆண்டுகளாக, APS (எக்சுக்கதிர் கதிர்நிரல் அளவி இல்லாமல்) அல்லது APXS போன்ற கருவிகளின் பல மாற்றியமைக்கப்பட்ட கருவிவகைகள் விண்கலத்தில் பறந்தன: சர்வேயர் 5-7, செவ்வாய் தடங்காணி, செவ்வாய் 96, செவ்வாய்த் தேட்ட த் தரையிறங்கி, ஃபோபோசு, சந்திரயான்-2 நிலாத் தரையிறங்கி உட்பட வரவிருக்கும் பல பயணங்களில் APS/APXS சாதனங்கள் சேர்க்கப்படும்.
# ஆல்பாத் துகள் எக்சுக்கதிர் கதிர்நிரல் அளவி

## வாயில்கள்

APXS இல் பல வகையான கதிர்வீச்சுகள் பயன்படுத்தப்படுகின்றன. அவற்றில் ஆல்பா துகள்கள், புரோட்டான்கள், எக்ஸ்-கதிர்கள் ஆகியவை அடங்கும். நிலையற்ற அணுக்களின் கதிரியக்கச் சிதைவின் போது ஆல்பா துகள்கள், புரோட்டான்கள், எக்ஸ்-கதிர்கள் உமிழப்படுகின்றன. ஆல்பா துகள்களின் பொதுவான வாயில் கியூரியம்-244 ஆகும். இது 5.8 MeV ஆற்றல் கொண்ட துகள்களை வெளியிடுகிறது. 14 மற்றும் 18 keV ஆற்றல் கொண்ட X-கதிர்கள் புளூட்டோனியம்-240 இன் சிதைவில் வெளிப்படுகின்றன. செவ்வாய்த் தேட்டத் தரையிறங்கிகள் சுமார் மூல வலிமையுடன் கியூரியம்-244 ஐப் பயன்படுத்துகிறது.
# ஆல்பாத் துகள் எக்சுக்கதிர் கதிர்நிரல் அளவி

## ஆல்பாத் துகள்கள்

வரையறுக்கப்பட்ட ஆற்றலின் சில ஆல்பா துகள்கள் அணுக்கருவுடன் மோதினால் கண்டறி கருவிக்குப் பின்னோக்கிச் சிதறும். 180 பாகைக்கு அருகில் உள்ள கோணத்தில் உரூதர்போர்டு பின்னேகு சிதறலுக்கான இயற்பியல் விதிகள் ஆற்றலைப் பேணல், நேரியல் உந்தத்தைப் பேணல்காகியன ஆகும். இதன் மூலம் ஆல்பா துகள் தாக்கிய அணுக்கருவின் பொருண்மையைக்(நிறையைக்) கணக்கிட முடியும்.  
குறைந்த அணு எடைத் தனிமங்கள் ஆல்பா துகள்களின் அதிக ஆற்றலை உறிஞ்சும், அதே நேரத்தில் ஆல்பா துகள்கள் கிட்டத்தட்ட அதே ஆற்றலுடனளுயர் அணு எடைத் தனிமக் கருக்களால் தெறித்து அனுப்பப்படுகின்றன. சிதறிய ஆல்பா துகள்களின் ஆற்றல் கதிர்நிரல் மூல ஆல்பா துகள்களில் 25% முதல் கிட்டத்தட்ட 100% வரையிலான உச்சநிலையைக் காட்டுகிறது. இந்தக் கதிர்நிரல் பதக்கூறின் உட்கூற்றைத் தீர்மானிக்க உதவுகிறது; குறிப்பாக குறைந்த அணு எடைத் தனிமங்களுக்கு உதவுகிறது. குறைந்த பின் சிதறல் வீதம், நீண்ட நேரக் கதிர்வீச்சு தேவையை, தோராயமாக 10 மணிநேரத் தேவையினைக் கொண்டுள்ளது.
# ஆல்பாத் துகள் எக்சுக்கதிர் கதிர்நிரல் அளவி

## புரோட்டான்கள்

சில ஆல்பா துகள்கள் அணுக்கருக்களால் உறிஞ்சப்படுகின்றன. [ஆல்பா, புரோட்டான்] செயல்முறை வரையறுக்கப்பட்ட ஆற்றலின் புரோட்டான்களை உருவாக்குகிறது, சோடியம், மெக்னீசியம், சிலிக்கான், அலுமினியம், கந்தகம் தனிமங்களை இந்த முறை மூலம் கண்டறிய முடியும். இந்த முறை செவ்வாய்த் தடங்காணியின் APXS இல் மட்டுமே பயன்படுத்தப்பட்டது. செவ்வாந்த் தேட்டத் தரையிறங்கிகளில் புரோட்டான் காணிக்கு மாற்றாக, இரண்டாவது ஆல்பா துகள் உணரிகள் பயன்பட்டன. எனவே இது ஆல்பாத் துகள் எக்சுக்கதிர் கதிர்நிரல் அளவி என்றும் அழைக்கப்படுகிறது.
# ஆல்பாத் துகள் எக்சுக்கதிர் கதிர்நிரல் அளவி

## எக்சுக்கதிர்கள்

ஆல்பா துகள்கள் ஒரு அணுவின் உள் ஷெல்லிலிருந்து (கே - மற்றும் எல்-ஷெல்) எலக்ட்ரான்களை வெளியேற்ற முடிகிறது. இந்த காலியிடங்கள் வெளிப்புற ஓடுகளிலிருந்து எலக்ட்ரான்களால் நிரப்பப்படுகின்றன, இதன் விளைவாக ஒரு சிறப்பியல்பு எக்ஸ்ரே உமிழ்வு ஏற்படுகிறது. இந்த செயல்முறை என அழைக்கப்படுகிறது துகள் தூண்டப்பட்ட எக்ஸ்ரே உமிழ்வு மற்றும் கண்டறிய ஒப்பீட்டளவில் எளிதானது மற்றும் கனமான கூறுகளுக்கு அதன் சிறந்த உணர்திறன் மற்றும் தீர்மானம் உள்ளது.
# ஆல்பாத் துகள் எக்சுக்கதிர் கதிர்நிரல் அளவி

## எடுத்துகாட்டுக் கருவிகள்

- *ஆல்பா-எக்சுக் கருவி*, போபோஸ் 1 மற்றும் போபோஸ் 2 இல் உள்ள தாஸ் தரையிறங்கியில் வைக்கப்பட்டுள்ளது.
- *ஆல்ஃபாக் கருவி*, செருமனி, உருசியா, அமெரிக்கா கூட்டு முயற்சியிலும் ஒத்துழைப்பிலும் உருவான செவ்வாய் 96 தரையிறங்கிகளில் வைக்கப்பட்டுள்ளது..
- *ஆல்பா புரோட்டான் எக்சுக்கதிர் கதிர்நிரல் அளவி*, செவ்வாய்த் தடங்காணியில் வைக்கப்பட்டுள்ளது. இக்கருவி மேக்சு பிளாங்க் நிறுவனமும் சிகாகோ பல்கலைக்கழகமும் இணைந்து உருக்கியதாகும்.
- *ஆல்பா துகள் எக்சுக்கதிர் கதிர்நிரல் அளவி,* *இசுப்பிரிட்டு* (மெர்-அ) , ஆப்பர்ச்சூனிட்டி (மெர்-பி) ஆகியவற்றுக்கான செவ்வாய்த் தேட்டத் தரையிறங்கிகளில் வைக்கப்பட்டுள்ளது.
- *ஆல்பா துகள் எக்சுக்கதிர் கதிர்நிரல் அளவி,* கியூரியாசிட்டி (எம். எஸ். எல்) கலத்தில் வைக்கப்பட்டுள்ளது.. இதன் முதன்மை புலனாய்வாளர், கனடா, ஒண்டாரியோவில் உள்ள குயெல்ப் பல்கலைக்கழக இயற்பியலாளர் இரால்ப் கெல்லர்ட் ஆவார் . இதற்கு கனடிய விண்வெளி நிறுவனமும், குயெல்ப், அமெரிக்க விண்வெளி நிர்வாகங்களும் ஆதரவு தந்து நிதியளித்தன.
- *ஆல்பா துகள் எக்சுக்கதிர் கதிர்நிரல் அளவி*, ஐரோப்பிய விண்வெளி நிறுவன உ*ரொசெட்டா*<nowiki/>வின் பிலே தரையிறங்கியில் 67 பி/சுரியுமோவ்-ஜெராசிமென்கோ. வால்மீனை ஆய்வுசெய்ய, இணைக்கப்பட்டுள்ளது ,
# பேரியம் செலீனைடு

**பேரியம் செலீனைடு** (*Barium selenide*) BaSe என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். பேரியத்தின் Ba<sub>2</sub>Se<sub>3</sub>, BaSe<sub>2</sub> மற்றும் BaSe<sub>3</sub> போன்ற பிற சேர்மங்களையும் உருவாக்க முடியும். கார மண் சால்கோசெனைடுகளில் பேரியம் செலீனைடு குறைந்த ஆற்றல்பட்டை இடைவெளியை கொண்டுள்ளது.
# பேரியம் செலீனைடு

## தயாரிப்பு

பேரியம் செலீனேட்டுடன் ஐதரசன் வாயுவைச் சேர்த்து ஒடுக்க வினைக்கு உட்படுத்தி பேரியம் செலீனைடை தயாரிக்கலாம்.:  
:BaSeO<sub>4</sub> + H<sub>2</sub> → BaSe + 4 H<sub>2</sub>O  
அதிக வெப்பநிலையில் பேரியம் கார்பனேட்டு அல்லது பேரியம் ஆக்சைடுடன் செலீனியம் வினைபுரிவதன் மூலமும் பேரியம் செலீனைடை தயாரிக்க முடியும்:  
:2 BaCO<sub>3</sub> + 5 Se → 2 BaSe + 3 SeO<sub>2</sub> + CO<sub>2</sub>
# பேரியம் உருத்தேனேட்டு

**பேரியம் உருத்தேனேட்டு** (*Barium ruthenate*) BaRuO<sub>3</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும்.
# பேரியம் உருத்தேனேட்டு

## தயாரிப்பு

1200 ° செல்சியசு வெப்பநிலைக்கும் கீழான வெப்பநிலையில் பேரியம் ஆக்சைடு மற்றும் ருத்தேனியம்(IV) ஆக்சைடு ஆகியவற்றை விகிதவியல் அளவுகளில் சேர்த்து வினை புரியச் செய்தால் பேரியம் உருத்தேனேட்டு உருவாகிறது. அல்லது Ba[Ru(NO)(NO<sub>2</sub>)<sub>4</sub>(OH)]·xH<sub>2</sub>O என்ற நீரேற்று வெப்பச் சிதைவுக்கு உட்பட்டாலும் பேரியம் ருத்தேனேட்டு கிடைக்கிறது.
# பேரியம் உருத்தேனேட்டு

## வினைகள்

ருத்தேனியம் மற்றும் ருத்தேனியம்(IV) ஆக்சைடுடன் 1250 ° செல்சியசு வெப்பநிலையில் இது வினைபுரிந்து கருப்பு ஊசி போன்ற படிக BaRu<sub>6</sub>O<sub>12</sub> சேர்மத்தை தருகிறது. ஐதரசன் அல்லது சிர்க்கோனியம் உலோகங்களுடன் பேரியம் உருத்தேனேட்டு வினைபுரிந்தால் ஒடுக்கவினை நிகழ்ந்து ருத்தேனியம் உருவாகிறது.
# அஞ்சல் தலைகளில் பறவைகள்

**அஞ்சல் தலைகளில் பறவைகள்** (Bird stamp) என்பது ஒன்று அல்லது அதற்கு மேற்பட்ட பறவைகளைப் படத்துடன் கூடிய அஞ்சல் தலை ஆகும். விடயம்சார் தபால்தலை சேகரிப்பில் இது முக்கியமான கருப்பொருள் ஆகும்.  
1875ஆம் ஆண்டளவில் அஞ்சல் தலைகளில் பறவைகள் தோன்றத் தொடங்கின. சப்பான் மூன்று வகையான *வெள்ளை வாலாட்டிக் குருவி*, *பெரிய வல்லூறு* மற்றும் பீன் வாத்து ஆகியவற்றின் பகட்டான விளக்கப்படங்களைக் கொண்ட மூன்று முத்திரைகள் தொடராக வெளியானது. 1869ஆம் ஆண்டு இசுகாட்#116 மற்றும் #121-ல், பொதுவான அஞ்சல் பயன்பாட்டிற்காக வெளியிடப்பட்ட தபால் தலைகளில், இறக்கைகள் விரிந்திருக்கும் கழுகைச் சித்தரிக்கும் அமெரிக்காவின் முதல் பறவை முத்திரை வெளியிடப்பட்டது. 1963-ல் "இயற்கை வாரத்தை" கௌரவிக்கும் வகையில் ஐக்கிய ராச்சியம் தனது பதிப்பை வெளியிட்டது.  
முக்கிய தபால் தலைச் சேகரிப்பாளர்களுள் கிறிஸ் கிபின்சு ஆவார். இவருடைய பன்னிரண்டாயிரம் தபால் தலைகளில் சுமார் மூவாயிரம் பறவைச் சிற்றினங்கள் சித்தரிக்கப்பட்டதைத் தெரிவிக்கின்றார். இந்தப் பறவைகள் தபால் தலைகளில் பறவையியல் நிறுவனங்களான அமெரிக்க மிதவெப்பமண்ட சங்கம் மற்றும் பறவைகள் அஞ்சல் தலை சமூக அஞ்சல் தலைகளும் அடங்கும்.
# கோடார்டு விண்வெளி பறப்பு மையம்

**கோடார்டு விண்வெளி பறப்பு மையம்** *(Goddard Space Flight Center)* (**GSFC**) என்பது ஐக்கிய அஎரிக்கா, மேரிலாந்து, கிரீன்பெல்ட்டில் உள்ள வாழ்சிங்டனில் இருந்து வடகிழக்காக, தொலைவில் அமைந்துள்ள ஒரு பெரிய நாசா விண்வெளி ஆராய்ச்சி ஆய்வகமாகும். நாசாவின் முதல் விண்வெளி பறப்பு மையமாக 1959, மே 1 இல் நிறுவப்பட்டது, **கோடார்டு விண்வெளி பறப்பு மையம்** தோராயமாக 10,000 அரசு ஊழியர்கள், ஒப்பந்தக்காரர்களைப் பயன்படுத்துகிறது. இது அமெரிக்க ஏவூர்தி செலுத்த முன்னோடியான ராபர்ட் எச். கோடார்டின் நினைவாகப் பெயரிடப்பட்டது, இது பத்து முதன்மை நாசா கள மையங்களில் ஒன்றாகும். **கோடார்டு விண்வெளி பறப்பு மையம்** ஓரளவுக்கு முன்னாள் கோடார்டு மக்கள்தொகை கணக்கெடுப்பு மையம் குறித இடத்தில் உள்ளது; இது கிரீன்பெல்ட் அஞ்சல் முகவரியைக் கொண்டுள்ளது.  
கோடார்டு விண்வெளி பறப்பு மையம் என்பது அமெரிக்காவில் உள்ள விஞ்ஞானிகள் மற்றும் பொறியாளர்களின் மிகப்பெரிய ஒருங்கிணைந்த அமைப்பாகும், இது விண்வெளியில் இருந்து நோக்கீடுகள்கள் மூலம் பூமி, சூரிய குடும்பம் மற்றும் புடவி பற்றிய அறிவை அதிகரிக்க பணிக்கப்பட்டுள்ளது. கோடார்டு விண்வெளி பறப்பு மையம் என்பது ஒரு முதன்மை அமெரிக்க ஆய்வகமாகும். கோடார்டு விண்வெளி பறப்பு மையம் அறிவியல் ஆய்வு, மேம்பாடு, விண்வெளி அமைப்புகளினவூருவாக்கம், செயல்பாடு இன்னும் தொடர்புடைய பிற தொழில்நுட்பங்களை மேம்படுத்துகிறது. கோடார்டு விஞ்ஞானிகள் ஒரு பணியை உருவாக்கி ஆதரிக்க முடியும், மேலும் கோடார்டு பொறியாளர்கள், தொழில்நுட்ப வல்லுநர்கள் அந்தப் பணிக்கான விண்கலத்தை வடிவமைத்து உருவாக்க முடியும். கோடார்டு அறிவியலாளர் ஜான் சி. மாதர் 2006 ஆம் ஆண்டு இயற்பியலுக்கான நோபல் பரிசை COBE பற்றிய தனது பணிக்காக பகிர்ந்து கொண்டார்.  
கோடார்டு விண்வெளி பறப்பு மையம் இரண்டு விண்வெளிப் பயணக் கண்காணிப்பு, தரவு கையகப்படுத்தல் வலைப்பிணையங்களை ( விண்வெளி வலைப்பிணையம், புவியருகு வலைப்பிணையம் ) இயக்குகிறது, மேம்பட்ட விண்வெளி, புவி அறிவியல் தரவு தகவல் அமைப்புகளை உருவாக்கிப் பேணுகிறது; தேசிய கடல், வளிமண்டல மேலாண்மைக்கான (NOAA) செயற்கைக்கோள் அமைப்புகளை உருவாக்குகிறது.
# நேரியல் சார்பு (கணிதப் பகுவியல்)

கணிதத்தில், **நேரியல் சார்பு என்பது** இரண்டு வேறுபட்ட ஆனால் தொடர்புடைய கருத்துக்களைக் குறிக்கிறது:  
- நுண்கணிதம் மற்றும் அதன் தொடர்புடைய பகுதிகளில், ஒரு நேரியல் சார்பு என்பது, வரைபடம் ஒரு நேர் கோடாகக் கொண்டதொரு . அதாவது நேரியல் சார்பானது, படி பூச்சியம் அல்லது ஒன்றாக உள்ள ஒரு பல்லுறுப்புக்கோவை சார்பு . நுண்கணித நேரியல் சார்பை மற்ற கருத்தாக்கத்திலிருந்து வேறுபடுத்துவதற்காகக் "கேண்முறை சார்பு" எனக் குறிப்பிடப்படுகிறது.
- நேரியல் இயற்கணிதம் , கணித பகுவியல் , மற்றும் சார்பு பகுவியல்செயல்பாட்டு பகுப்பாய்வு ஆகியவற்றில் ஒரு நேரியல் சார்பானது நேரியல் கோப்பாகும் .
# நேரியல் சார்பு (கணிதப் பகுவியல்)

## ஒரு பல்லுறுப்புக்கோவை சார்பாக

நுண்கணிதம், பகுமுறை வடிவியல் மற்றும் தொடர்புடைய பகுதிகளில், ஒரு நேரியல் சார்பு என்பது பூஜ்ஜிய பல்லுறுப்புக்கோவை உட்பட்ட ஒன்று அல்லது பூச்சியப் படியுள்ள பல்லுறுப்புக்கோவை ஆகும்.  
சார்பு ஒரே ஒரு மாறியில் இருக்கும்போது, அது பின்வரும் வடிவத்தில் இருக்கும்  
: <math>f(x)=ax+b,</math>  
இதில் மற்றும் மாறிலிகள் மற்றும் பெரும்பாலும் மெய்யெண்கள் . ஒரு மாறியிலமைந்த அத்தகைய சார்பின் வரைபடம் செங்குத்து அல்லாத கோடாகும். மேலும் என்பது கோட்டின் சாய்வு என்றும், என்பது கோட்டின் வெட்டுத்துண்டு.  
- *a > 0* எனில், சாய்வு நேர்மமாகவும், வரைபடம் மேல்நோக்கிச் சாய்வாகவும் இருக்கும்.
- *a < 0* எனில், சாய்வு எதிர்மமாகவும், வரைபடம் கீழ்நோக்கிச் சாய்வாகவும் இருக்கும்.  
முடிவுறு எண்ணிக்கையிலான மாறிகளிலமைந்த சார்பு<math>f(x_1, \ldots, x_k)</math> இன் பொதுவடிவம்:
: <math>f(x_1, \ldots, x_k) = b + a_1 x_1 + \cdots + a_k x_k ,</math>  
இச்சார்பின் வரைபடம் பரிமாண மீத்தளமாகும்.  
இந்தச் சூழலில் மாறிலிச் சார்பு, பூச்சியப் படிகொண்ட பல்லுறுப்புக்கோவையாக இருப்பதால் நேரியல் சார்பாகக் கருதப்படுகிறது. ஒரேயொரு மாறியிலமைந்த மாறிலிச் சார்பின் வரைபடம் ஒரு கிடைமட்ட கோடு.
# நேரியல் சார்பு (கணிதப் பகுவியல்)

## நேரியல் கோப்பாக

தொகையிடக்கூடிய சார்புகளின் திசையன் வெளியிலிருந்து மெய்யெண்களுக்கு அமையுமொரு நேரியல் கோப்பாகும்.]]
நேரியல் இயற்கணிதத்தில், ஒரு நேரியல் சார்பு என்பது இரண்டு திசையன் வெளிகளுக்கு (s.t) இடையே அமையும் கோப்பு.  
: <math>f(\mathbf{x} + \mathbf{y}) = f(\mathbf{x}) + f(\mathbf{y}) </math>
: <math>f(a\mathbf{x}) = af(\mathbf{x}). </math>  
இங்கே என்பது திசையிலிகளின் களம் இல் (உதாரணமாக, மெய்யெண்கள்) அமைந்த மாறிலியாகவும், , இரண்டும் திசையன் வெளியின் உறுப்புகளாகவும் இருக்கும். இத்திசையன்வெளி ஆகவும் இருக்கலாம்.  
நேரியல் சார்பு, திசையன் கூட்டல், திசையிலியால் பெருக்கல் ஆகிய இரு செயலிகளையும் காக்கிறது.  
சில நூலாசிரியர்கள் திசையிலி களத்தில் மதிப்புகளை எடுக்கும் நேரியல் கோப்புகளுக்கு மட்டுமே "நேரியல் சார்பு" என்பதைப் பயன்படுத்துகின்றனர்; இவை பொதுவாக "நேரியல் வடிவங்கள்" என்று அழைக்கப்படுகின்றன.  
நுண்கணிதத்தின் "நேரியல் சார்புகள்", போது (மற்றும் மட்டும்) அல்லது மேலே உள்ள ஒரு படி பல்லுறுப்புக்கோவையில் மாறிலி ஆனது பூச்சியத்திற்குச் சமமாக இருக்கும் போது "நேரியல் கோப்புகள்" எனத் தகுதி பெறுகின்றன. வடிவியல் ரீதியாக, இவற்றின் வரைபடங்கள் ஆதிப்புள்ளி வழியாகச் செல்பவையாக இருக்கும்.
# மலாய் குருகு

**மலாய் குருகு** (*Malayan night heron*, also known as *Malaysian night heron* and *tiger bittern* ) என்பது ஒரு நடுத்தர அளவிலான ஹெரான் ஆகும். இது தெற்கு மற்றும் கிழக்கு ஆசியாவில் காணப்படுகிறது.
# மலாய் குருகு

## பரவலும் வாழ்விடமும்

மலாய் குருகானது இந்தியா, இலங்கை, புரூணை, நேபாளம், மியான்மர், வங்காளதேசம், கம்போடியா, லாவோஸ், வியட்நாம், தாய்லாந்து, மலேசியா, சிங்கப்பூர், சீனா, இந்தோனேசியா, பிலிப்பீன்சு, தைவான் யப்பான் ஆகிய நாடுகளில் கண்டறியப்பட்டுள்ளது. இது சிலசமயம் கிறிஸ்துமசு தீவு மற்றும் பலாவுவில் தற்செயலாக வந்து செல்கிறது. இவை பரவியுள்ள எல்லை 1,240,000 கிமீ <sup>2</sup> என மதிப்பிடபட்டுள்ளது. இந்த பறவை காடுகள், நீரோடைகள், சதுப்பு நிலங்களில் காணப்படுகிறது.
# மலாய் குருகு

## விளக்கம்

மலாய் குருகு சுமார் நீளமுள்ளது. இறக்கைகள் விரித்த நிலையில் இப்பறவையின் அகலம் சுமார் ஆகும் . இதன் அலகு பருத்து குட்டையாக இருக்கும். இதன் கழுத்தும், மார்பகமும் செம்பழுப்பு நிறத்தில் இருக்கும். கழுத்தின் மையத்தில் இருந்து மார்பகத்திற்குக் கோடுகள் செல்கின்றன. இதன் செரிக்கப்படாத எச்சத்தை ஆய்வு செய்ததில் அதில் ஊர்வன, நத்தை, பூரான், சிலந்தி, நண்டு, பூச்சிகள் போன்றவற்றின் பாகங்கள் கண்டுபிடிக்கப்பட்டன.